
                                                     Z A P I S N I K


s  13. sjednice Vijeća mjesnog odbora Gornje Vrapče, održane 10.svibnja 2022.  u prostorijama   MO Gornje Vrapče s početkom u 19,00 sati.
                                                                                                                                                                                                                                                                                                                                                                                                                                                  NAZOČNI ČLANOVI VIJEĆA: Anđelko Vučenik, Vlatka Makarun, Denis Šola, Tanja Djaković, Ivan Lalić i Karlo Mandarić. 

NENAZOČNI ČLANOVI VIJEĆA: Vinko Lalek.

Predsjedava: Anđelko Vučenik, predsjednik Vijeća mjesnog odbora.

Zapisničarka: Vlatka Makarun

Predsjednik konstatira  da je na sjednici vijeća  nazočno 6 od ukupno 7  članova, što znači da Vijeće može pravovaljano  donositi odluke te otvara  13. sjednicu Vijeća mjesnog odbora s predloženim dnevnim redom:


 DNEVNI RED:

1. Dopisi i odgovori gradskih ureda.
2. Informacija s koordinacije predsjednika Vijeća Gradske četvrti, potpredsjednika vijeća i predsjednika vijeća Mjesnog odbora.
3. Zaključci na temelju zahtjeva građana-
4. Razno.                  

Po jednoglasnom prihvaćanju Dnevnog reda, predsjednik daje zapisnik 12. sjednice na usvajanje. Zapisnik 12. sjednice mjesnog odbora jednoglasno je usvojen  te se pristupilo  diskusiji redom po točkama.


ODLUKE

Točka 1.

Predsjednik upoznaje vijećnike s problematikom autobusne linije 151, relacija Završje – Trdice – Trg S. Severa. Prema analizi ZET – a, dopisom od 15.04.2022. praćenjem prometno-eksploatacijskih pokazatelja,   linija nije profitabilna zbog slabe zainteresiranosti građana. Međutim ZET je prilagodio vozni red te zatražio od Gradskog ureda za obnovu, izgradnju, prostorno uređenje, graditeljstvo komunalne poslove i promet novo rješenje o produljenju daljnje eksploatacije  gore navedene linije.

Točka 1.1.

Nastavno na gore navedeno Gradski ured za prostorno uređenje, izgradnju grada, graditeljstvo, komunalne poslove i promet: KLASA:UP/I -340-03/22-002/63, UR.BROJ:251-10-42-2/002-22-2, od 22.04.2022. izdaje novo važeće rješenje u trajanju od 24.04.2022. do 24.10.2022. godine.

Točka 1.2.

Predsjednik izvješćuje vijećnike da je s službenim osobama „Ćistoće“, u dva navrata dana 27.04. i 02.05. obišao lokacije na kojima su građani zatražili postavljanje smetlarnika na javnim površinama. 

Točka 2.

Predsjednik izvješćuje vijećnike o održanoj koordinaciji predsjednika Vijeća Gradske četvrti, potpredsjednika vijeća i predsjednika vijeća Mjesnog odbora te priloženom zapisniku s iste. 
Vijećnici nisu imali pitanja na dostavljeni zapisnik.

Točka 3. 

[bookmark: _GoBack]Predsjednik izvješćuje vijećnike da je 27.04.2022. na dojavu  građana o začepljenju kanalizacijske cijevi u ulici Podlugašćak, odmah intervenirao te je začepljenje uklonjeno. Međutim u razgovoru s nadležnim osobama o provedbi odčepljenja navedenih cijevi, utvrđeno je da su vlasnici kuća ilegalno priključeni na kanalizacijsku mrežu, te im sugerirao da provedu legalizaciju. 

Točka 4.

· Predsjednik izvješćuje vijećnike o tijeku provedbe  Projekta rekonstrukcije mosta na Vrapčanskoj ulici kod br. 177, te upitima g. K.H.
· Vijećnik Karlo Mandarić moli provjeru katastarskih čestica kojima je vlasnik Prvostolni kaptol zagrebački.
· Temeljem nove regulacije prometa a u svrhu rasterećenja prometa Vrapčanske ulice, vijećnici sugeriraju da se još jednom provede analiza protočnosti vozila. 

Sjednica je završila u 20 sati i 30 minuta.





Predsjednik
Vijeća Mjesnog odbora
   Anđelko Vučenik v.r.





















